Ñeñt̃eycha' e'ñe po'ñoc̈h ame'ñerraya Yompor ñeñt̃eycha'ña c̈herrets allcha' yamesapretera allcha' e'ñe cohuen yocsha'huera Yompor . Ñeñt̃ña ama ame'ñetsopa' ñetpa' amach esesha' c̈herrtso allcha' coshapreteret Yompor . Ñeñt̃pa' e'ñe att̃ecma ñeñt̃ atet̃ otaret̃ta ahuat̃ ñeñt̃ ama ame'ñatso . E'ñe atet̃ oteney Yompor po'ñoñ all aquellcaret̃ , ñeñt̃pa' atet̃ oten Yompor : Atarr atsrre'moc̈hen nentanete't̃ ñeñt̃o'marña atet̃ nena' neñoñ ñocpuet : “ Ñet po'ñoc̈h ama't ahuat̃apa' amach nec̈hapaterraneto allcha' amesapreterrnet allcha' e'ñe cohuen cosha'huerrnetañ . ” Att̃oña ñetpa' amach eseshaye' c̈herrtso allcha' e'ñe cohuen coshapreteret Yompor . Ñehua , ahuat̃ Yomporpa' ña orrtate' ameseñets e'ñe allempot̃eñ yec̈hcatuahuan pats ñam̃a enet . Ñeñt̃ña ameseñetspa' atarr coshateney yeyoc̈hrocmañen .
